இந்த நிலையில், சில தினங்களுக்கு முன்பு மாவட்டத் தலைவர் சின்னச்சாமி தரப்பு, ``கட்சியின் கரூர் நகரத் தலைவராகச் சௌந்தரராஜன் என்பவர் நியமிக்கப்பட்டுள்ளார். ஆனால், ஸ்டீபன்பாபு என்பவர் யாரும் அறிவிக்காமலேயே தன்னை நகரத் தலைவர் என்று சொல்லி, தவறாகச் செய்தி பரப்புகிறார். அவரை, கட்சியினர் யாரும் நகரத் தலைவராக அங்கீகரிக்கத் தேவையில்லை'' என்கிற ரீதியில் ஒரு கடிதத்தைச் சமூக வலைதளங்களில் வெளியிட்டது. ஸ்டீபன்பாபு, பேங்க் சுப்ரமணியன் ஆதரவாளர். இதனால், கொதித்தெழுந்த பேங்க் சுப்ரமணியன் ஆதரவாளரும், கட்சியின் மாவட்ட பொதுச் செயலாளருமான சுரேகா பாலச்சந்தர், தனது ஆதரவாளர்களோடு வீட்டு உபயோகப் பொருள்கள் சகிதம்போய், காங்கிரஸ் அலுவலகத்தில் குடிபுகுந்து ஜோதிமணி தரப்பை ஆடிப்போக வைத்திருக்கிறார்.